Diari Oficial de la Generalitat Valenciana


Sumari del DOGV 7270, del 09-05-2014 (2014/4007)

Notificació de l'acord de cancel·lació de la inscripció número H03.014.2652 en el Registre d'Establiments Autoritzats per a la Instal·lació de Màquines Recreatives i d'Atzar i de la seua autorització de instal·lació.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7270

Data del DOGV
:   09-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4007


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de l'acord de cancel·lació de la inscripció número H03.014.2652 en el Registre d'Establiments Autoritzats per a la Instal·lació de Màquines Recreatives i d'Atzar i de la seua autorització de instal·lació. [2014/4007]  
S'ha intentat la notificació expressa a la mercantil Construcciones y Obra Civil Malaki, SL, i com que no s'ha pogut practicar en l'últim domicili conegut, c/ Cerdà, 20, 4t C, d'Alacant, en virtut del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, Llei 24/2001, de 31 de desembre, i Llei 11/2007, de 22 de juny, per mitjà del present anunci es procedix a notificar a la mercantil indicada la resolució dictada per la Subdirecció General de Joc, a Alacant, en data 29 d'octubre de 2013, el text íntegre de la qual és el següent:  
  
«Vista la inscripció número H03.014.2652, efectuada en el Registre d'Establiments Autoritzats per a la Instal·lació de Màquines Recreatives i d'Atzar, amb data 12.12.2007, per a l'establiment denominat Bar Walili, del qual és titular des de la dita data l'empresa Construcciones y Obra Civil Malaki, SL, amb CIF X28004603, situada en el c/ Comte Lumiares, 3, d'Alacant, i atés que hi concorren els següents  
Antecedents de fet  
1. Amb data 07.07.2010 té entrada en este centre un informe de la Unitat del Cos Nacional de Policia adscrita a la Comunitat Valenciana en què es fa constar que l'establiment denominat, Bar Walili, situat en el c/ Comte Lumiares, 3, d'Alacant, inscrit amb el núm. H03.014.2652, no existix, i que la dita direcció correspon a un local de Creu Roja.  
  
2. Amb data 11.06.2013, s'inicia el present expedient de cancel·lació a la vista de l'informe indicat de la Unitat del Cos Nacional de Policia adscrita a la Comunitat Valenciana, per considerar-se que s'ha incorregut en la causa de cancel·lació de la inscripció que s'indica en l'últim paràgraf de l'apartat 1, de l'article 35 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV 11.09.2006).  
3. Amb data 11.06.2013 es concedix el tràmit d'audiència a la titular de l'establiment, l'empresa Construcciones y Obra Civil Malaki, SL, i a l'empresa operadora Genper, SAU, propietària de la/les màquina/es instal·lada/es a l'empara de la inscripció objecte del present expedient de cancel·lació, a fi que puguen al·legar i presentar la documentació que estimen oportuna al seu dret.  
4. Atés que la cancel·lació de la inscripció comportaria la cancel·lació de les autoritzacions d'instal·lació concedides basant-se en la inscripció que es qüestiona, s'advertix d'este fet tant el titular de l'establiment com l'empresa operadora propietària de la/les màquina/es, perquè en el mateix tràmit d'audiència puguen al·legar tot el que creguen convenient al seu dret.  
5. Que al resultar desconeguda la titular de l'establiment en el domicili que consta en l'expedient, es practica la notificació del tràmit d'al·legacions tal com establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6. Transcorregut el termini concedit, no consta que cap dels interessats haja fet ús del seu dret a comparéixer en l'expedient.  
  
Fonaments de dret  
I. Esta Subdirecció General de Joc és competent per a resoldre el present expedient de cancel·lació d'inscripció en el Registre d'Establiments, en virtut de la disposició addicional sexta del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública (DOCV 29.01.2013), en relació amb el que establix l'article 35, apartat 4, del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV 11.09.2006), en la redacció que en fa el Decret 56/2011, de 20 de maig (DOCV 10.06.2011).  
II. Així mateix, esta subdirecció és competent per a entrar a conéixer expedients sobre autoritzacions d'instal·lació de màquines recreatives, d'acord amb el que disposa l'article 27 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV 11.09.2006), modificat pel Decret 200/2009, de 6 de novembre (DOCV 09.11.2009).  
III. La cancel·lació d'una inscripció en el Registre d'Establiments Autoritzats per a la Instal·lació de Màquines Recreatives i d'Atzar està regulada en l'últim paràgraf de l'article 35.1 del Reglament de Màquines Recreatives i d'Atzar vigent, aprovat pel Decret 115/2006, del Consell, de 28 de juliol, que establix que la inscripció d'un establiment en el Registre ?podrà ser cancel·lada per faltes de manteniment dels requisits o pressupostos que li van servir de base?, com en el present cas, en què ha quedat constatat que l'establiment actualment no existix, i que l'adreça correspon a un local de Creu Roja.  
  
IV. Quant a l'autorització d'instal·lació, l'article 31, apartat 1, lletra d, del reglament indicat, establix igualment, que l'autorització d'instal·lació s'extingirà ?per cancel·lació de la inscripció de l'establiment en el registre corresponent d'establiments autoritzats per a la instal·lació de màquines recreatives i d'atzar?.  
  
Vist el Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV 11.09.2006), modificat pels decrets 200/2009, de 6 de novembre, i 56/2011, de 20 de maig, així com la resta de normativa d'aplicació pertinent.  
Amb esta data s'acorda:  
Primer. La cancel·lació de la inscripció H03.014.2652, efectuada en el Registre d'Establiments Autoritzats per a la Instal·lació de Màquines Recreatives i d'Atzar en data 12.12.2007, actualment a nom de l'empresa Construcciones y Obra Civil Malaki, SL, corresponent a l'establiment denominat Bar Walili, situat en el c/ Comte Lumiares, 3, d'Alacant.  
Segon. La cancel·lació de la/les autorització/ons d'instal·lació núm. 36.024.8964 € 01, concedida/es basant-se en la inscripció cancel·lada, en data/es 20.12.2007, que empara/en la/les màquina/es propietat de l'EO Genper, SAU, amb número d'autorització d'explotació AB/76550.  
  
La present resolució no esgota la via administrativa, i en contra es pot interposar recurs d'alçada davant de la Direcció General de Tributs i Joc, en el termini d'un mes, comptador a partir de l'endemà de la seua notificació, de conformitat amb allò que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»  
  
  
I perquè servisca de notificació a la interessada consignada anteriorment, s'expedix el present edicte.  
  
Alacant, 15 d'abril de 2014.- La directora territorial: M. Inmaculada Ramírez Agulló.